Lyfjamál 103 : Lyfjaupplýsingar og gagnreynd læknisfræði ( evidence based medicine ) Undanfarið hefur mikið verið rætt og ritað um gagnsemi gagnreyndrar læknisfræði í klínískri vinnu . Margar góðar uppsprettur slíkra upplýsinga eru aðgengilegar en hugsanlega vannýttar . Þetta á ekki síst við þegar kemur að mati á kostum og göllum ákveðinnar lyfjameðferðar . Í vísindagreinum eru upplýsingar oftar en ekki settar fram þannig að nokkuð þarf að leika sér með tölur áður en hægt er að fá fram beina minnkun áhættu með meðferð . Það að lesa úr rannsóknarniðurstöðum er nokkuð sem allir læknar munu vonandi halda áfram að gera en á hinn bóginn virðist sá geiri vísindaupplýsinga sem tekur fyrir kerfisbundið mat á mörgum rannsóknum um ákveðið efni vera óaðgengilegri . Undirstaða vinnu af þessu tagi eru í mörgum tilvikum kerfisbundin yfirlit unnin af Cochrane samtökunum víða um heim : hiru.mc-master.ca / cochrane / default.html Hér að neðan er bent á nokkur lyfjablöð sem öll eiga það sameiginlegt að nota gagnreynda læknisfræði í anda Cochrane samtakanna þegar hennar nýtur við og vera aðgengileg án endurgjalds á netinu ( að undanskildu Prescrire International ) . o MeReC bulletins og MeReC extra geyma vandaðar upplýsingar um ákveðna sjúkdóma eða lyfjaflokka . Bæði þessi hefti má nálgast í gegnum heimasíðu MeReC : www.npc.co.uk / merec.htm o Aðrar útgáfur frá " National Prescribing Centre " má finna á : www.npc.co.uk / npc _ pubs.htm o British Medical Journal : bmj.com / hefur undanfarin ár tileinkað gagnreyndri læknisfræði æ stærri hlut í blaðinu . Þar sem helst ber að leita er undir " clinical review " . Á heimasíðunni er einnig að finna lista yfir " evidence based products " á þeirra vegum : www.bmjpg.com / template.cfm ? name = bmjprod _ ebp Therapeutic Letter kemur út annan hvern mánuð og er gefið út af " Therapeutics Initiative . Evidence based drug therapy " á vegum háskólans í British Columbia í Vancouver , Kanada : www.ti.ubc.ca / eða : www.ti.ubc. ca / pages / letter.html Frá Danmörku Á vegum " Institut for Rationel Farmakoterapi " er gefið út mánaðarblaðið " Rationel Farmakoterapi " sem tekur fyrir á hnitmiðaðan og vandaðan hátt ákveðinn lyfjaflokk , lyf eða ástand . Sjá heimasíðu blaðsins : www.irf.dk / oversigt-bladet.htm eða stofnunarinnar : www.irf.dk / Frá Frakklandi Þar er Prescrire International sem er stytt útgáfa á ensku af frönsku útgáfunni " Prescrire La revue " en heimasíða þeirra er www.esculape.com / prescrire / Við almenna heimildaleit að efni sem byggist á gagnreyndri læknisfræði er bent á að í OVID eru nú þegar þó nokkrir möguleikar til þess að leita aðeins í slíku efni ( evidence based medicine ) . Inn á OVID er auðvelt að fara af heimasíðu www.hvar.is . Það er einnig fyrst og fremst í gegnum OVID-aðgang sem flest okkar geta nálgast margt það efni sem í boði er í fullri lengd . Þetta á meðal annars við um kerfisbundin yfirlit frá Cochrane samtökunum og Clinical Evidence . Einn besti staðurinn til að finna efni í þessum dúr er þó www.tripdatabase.com sem er mjög hentugur byrjunarreitur . Alþjóðleg samtök um mat á heilbrigðistækni ( " International Network of Agencies for Health Technology Assessment " ) hafa heimasíðuna : www.inahta.org / Þessi staður er tekinn með þótt hér megi finna mikinn fróðleik um fleira en lyf því upplýsingar þessar eru í mörgum tilvikum birtar í skýrslum sem flestum læknum eru lítt kunnar . Á heimasíðu þeirra má leita að einstaka skýrslum en einnig er góður leitarmöguleiki í gagnagrunni þessum hjá " NHS Centre for Reviews and Dissemination " á : www.york.ac.uk / inst / crd / " Netting the evidence " er eitt af mörgum tenglasöfnum um þessi mál og nægilegt til að drekkja flestum í fræðsluefni : www.nettingtheevidence.org.uk /